钦定古今图书集成/明伦汇编/氏族典/第028卷 > 《廖用贤尚友录》 > 种朴
## 钦定古今图书集成/明伦汇编/氏族典/第028卷 > 《廖用贤尚友录》 > 种朴

按《宋史种世衡传》：“世衡子谔，谔子朴，以父任右班殿
直，积劳迁至皇城使、昌州刺史，徙熙河兰会钤辖，兼
知河州，安抚洮西沿边公事。河南蕃部叛，胡宗回使
朴出讨，朴欲徐之，宗回驰檄至六七，不得已遂出兵羌知朴来，伏以待。朴遇伏，首尾不相应，朴殊死战，为
贼所杀，以马负其尸去。事闻，赠朴雄州防御使，官其”
后十人。